钦定古今图书集成/明伦汇编/闺媛典/第220卷 > 刘学圣妻黄氏
## 钦定古今图书集成/明伦汇编/闺媛典/第220卷 > 刘学圣妻黄氏

按《仪真县志》：“黄氏岁荐黄思睿女。性至孝，幼喜谈古
贞烈事。长涉书史，适刘学圣，三载生子钦立。将一岁，
学圣亡，黄誓不独生。既而思之，乃剪发纳夫棺，以示
不二。姑垂白失明且病，黄侍汤药床席九年，钦立又
夭折，氏遂不茹荤，长斋绣佛，诸侄妇无大小咸师焉。
年七十一卒，绅士各挽以诗。”